Държавен вестник, бр. 77, 2018 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  77
Банката издава гаранции за задълженията 
на организациите по реда, определен от Съвета 
на директорите.
Банката осъществява инвестиционната си 
дейност чрез финансиране на проекти, участие 
в капитала на организации, участие в специални 
фондове и в други форми.
Член 15
При извършване на инвестиционна дейност 
Банката осигурява собствените си интереси, 
по-специално организира експертизата на ин­
вестиционните проекти и участва в нейното 
провеждане, оценява платежоспособността на 
получателите на инвестициите.
Инвестиционната дейност на Банката на тери­
торията на страните, нечленуващи в Банката, се 
извършва по решение на Съвета на управителите.
Член 16
Банката осигурява ефективна система за 
управ­ление на рисковете и за контрол по спазва­
нето на приложимите изисквания, отговаряща на 
най-добрите практики на международните банки.
В своята дейност Банката се стреми да съ­
ответства на най-добрата световна практика в 
областта на социалната отговорност и инфор­
мационната прозрачност.
Други операции на Банката
Член 17
Банката може да извършва всички операции, 
възприети в международната банкова практика, 
съответстващи на целите на Банката.
Член 18
При извършване на своите операции Банката, 
в случай на просрочено плащане или неплащане 
по кредити или заеми, отпуснати или гаранти­
рани от Банката, създава съответни провизии с 
оглед на възможните загуби.
Загубите от операциите на Банката се отнасят:
а) на първо място, към провизиите, посочени 
в алинея 1 на този член;
б) на второ място, към печалбата, получена 
за съответния отчетен период;
в) на трето място, към неразпределената 
печалба от минали периоди;
г) на четвърто място, към внесената част от 
уставния капитал;
д) на последно място, към капитала при по­
искване, който подлежи на внасяне при условия, 
определени с решение на Съвета на управителите 
съгласно член 10, т. 4 от настоящия Устав.
Разпределението на загубите между члено­
вете на Банката се извършва пропорционално 
на дяловете на членовете на Банката във вне­
сения уставен капитал според състоянието му 
към края на финансовата година, през която са 
получени загубите.
Управление на Банката 
Член 19
Органите за управление на Банката са Съве­
тът на управителите, Съветът на директорите и 
Управителният съвет.
Съвет на управителите
Член 20
1. Висш колегиален орган за управление 
на Банката е Съветът на управителите. При 
вземане на решения в Съвета на управителите 
всеки член на Банката разполага с брой гласове, 
пропорционален на размера на неговия дял във 
внесения уставен капитал на Банката.
Всеки член на Банката назначава по един 
представител и негов заместник в Съвета на 
управителите, за което информира Банката по 
официален ред.
При отсъствие на представителя на заседани­
ето на Съвета на управителите неговият замест­
ник изпълнява задълженията на представителя, 
включително участва и в гласуването.
2. Съветът на управителите се събира на 
заседания според необходимостта от това, но не 
по-рядко от веднъж годишно.
За председател на заседанията на Съвета на 
управителите се редуват представителите на 
всеки член на Банката.
Правилата за дейността на Съвета на упра­
вителите се определят в Правилника за работа 
на Съвета на управителите.
Член 21
1. Съветът на управителите:
а) определя общите насоки в дейността на 
Банката и утвърждава стратегията за развитие 
на Банката;
б) определя въз основа на предложенията на 
Съвета на директорите компетенциите на Съвета 
на директорите и Управителния съвет за извърш­
ване на инвестиционни и банкови операции;
в) утвърждава годишния отчет, баланса и 
разпределението на печалбата на Банката;
г) назначава Председателя на Управителния 
съвет и заместник-председателите на Управи­
телния съвет;
д) назначава Председателя и членовете на 
Ревизионната комисия на Банката, изслушва 
нейните отчети и приема решения по тях;
е) утвърждава външния одитор на Банката;
ж) приема решения:
 – за изменение на Споразумението и Устава 
на Банката;
 – за приемането и за условията за приемането 
на нови членове на Банката;
 – за изменение в размера на записания ус­
тавен капитал на Банката;
 – за разпределение и преразпределение на 
квотите на членовете на Банката в записания 
уставен капитал на Банката, включително за 
разпределение на неразпределената част от ус­
тавния капитал на Банката;
 – за увеличаване на внесения уставен капитал 
на Банката съгласно член 10 от настоящия Устав;
 – за реда на излизане на членове от Банка­
та и механизма за изчисляване на взаимните 
задължения между Банката и съответния член;
 – за откриване и прекратяване на дейността 
на клонове и представителства на Банката;
 – за учредяване на дъщерни организации на 
Банката и тяхната ликвидация;